stanford-oval/wikipedia huggingface dataset:
Yrjö Klemettinen
Näytelmiä

Taivaan ja maan helmet. 1961
Kuolleita kukkia. 1963
Aurinkoa ja jäätä. 1965
Kaikki sateenkaaren värit. 1970
Pohjoinen satama. 1974
Pelin säännöt. 1975
Pohjoisesta tuulee. 1975
Ihmisen hinta. 1976
Kansan puolesta. 1977
Ohi taivaan ja meren. 1977
Verenpunainen ruusu. 1977 (uusi versio näytelmästä Ohi taivaan ja meren)
Ja väkivallasta.... 1977
Sodan siemenet. 1978
Perhonen. 1979
Leikkipuisto. 1981
Elisen varjot. 1982, 1991
Soraniityt. 1982
Viattomat leikit. 1982
Pieni prinsessa ja uljas gladiaattori. 1984
Ihmisiä välimaastossa. 1985
Perhosten tanssit. 1986
Sodan sirpaleita. 1990, 1993
Perämeren rakkausdraama. 1991, 1993
Taivaanrannan maalari. 1993
Radiokuunnelmia

Kyttyrä. 1954
Tämä ja se toinen maailma. 1957
Huomenna on iloinen päivä. 1957
Vanhan miehen viimeinen uni. 1969
Korkealle : radionovelli. 1960-luvulla
Yön kuumuudessa

| Yön kuumuudessa> In the Heat of the Night |
| --- | --- |

Ohjaaja:  Norman Jewison
Käsikirjoittaja:  Stirling Silliphant
Perustuu:  John Ballin romaaniin Musta yö (1965)
Tuottaja:  Walter Mirisch
Säveltäjä:  Quincy Jones Ray Charles (tunnuslaulu)
Kuvaaja:  Haskell Wexler
Leikkaaja:  Hal Ashby
Tuotantosuunnittelija:  Paul Groesse
Pääosat:  Sidney Poitier Rod Steiger
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  Mokép Netflix
Ensi-ilta:   2. elokuuta 1967  5. huhtikuuta 1968
Kesto:  1:50:34
Alkuperäiskieli:  englanti
Budjetti:  2 milj. dollaria
Seuraaja:  Komisario Tibbs ei hellitä
Aiheesta muualla
IMDb 
Elonet
AllMovie
Infobox OKNimi-testi OK: 
Yön kuumuudessa (In the Heat of the Night) on yhdysvaltalainen rikoselokuva vuodelta 1967. Se kertoo mustasta poliisista, joka ratkoo murharikosta rasistisessa Spartan pikkukaupungissa Mississippin osavaltiossa. Elokuvan ohjasi Norman Jewison, ja käsikirjoituksen laati Stirling Silliphant John Ballin romaanin Musta yö (1965) pohjalta.
Yön kuumuudessa palkittiin viidellä Oscarilla: paras elokuva, paras miespääosa (Steiger), paras leikkaus, paras äänitys ja paras sovitettu käsikirjoitus. Se oli kaikkiaan seitsemän Oscarin ehdokkaana.
Yön kuumuudessa valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi sen vuonna 2006 sadan kaikkien aikojen innostavimman yhdysvaltalaiselokuvan joukkoon.
Elokuvalle tehtiin kaksi jatko-osaa, Komisario Tibbs ei hellitä vuonna 1970 ja Huumejärjestö iskee vuonna 1971. Sen pohjalta tehtiin vuosina 1988–1995 myös televisiosarja Yön kuumuudessa, jossa pääosaa esitti Howard Rollins.
Ääniraita

Elokuva ääniraidan on tehnyt Quincy Jones.
Näyttelijät

| 0 | 1 | 2 |
| --- | --- | --- |
|  Sidney Poitier  | … |  Virgil Tibbs, musta poliisi   |
|  Rod Steiger  | … |  Bill Gillespie, valkoinen poliisipäällikkö   |
|  Lee Grant  | … |  rouva Colbert, uhrin leski   |
|  Larry Gates  | … |  Eric Endicott   |
|  Warren Oates  | … |  Sam Wood, poliisi   |
Örgryte IS

Örgryte Idrottssällskap on vuonna 1887 perustettu urheiluseura Göteborgista, Ruotsista. Sillä on toimintaa useissa urheilulajeissa, muun muassa jalkapallossa, painissa, keilailussa, yleisurheilussa ja vammaisurheilussa.
Lajijaostot

Jalkapallo: Örgryte IS Fotboll
Keilailu: Örgryte IS Bowling
Paini: Örgryte IS Brottning
Yleisurheilu: Örgryte IS Friidrott
Vammaisurheilu: Örgryte IS Handikappidrott
Zuabu

Zuabu oli varhainen hallitsija Assyrian valtakunnan alkuvaiheessa. Hänet on listattu yhdentenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Zuabua edelsi Hana , ja häntä seurasi Nuabu. Tällä hetkellä ei ole muuta tietoa Zuabun hallituskaudesta.
Käännös suomeksi
Aleksandar Šapić

Aleksandar Šapić
Aleksandar Šapić (serb. Александар Шапић; s. 1. kesäkuuta 1978) on serbialainen poliitikko ja entinen vesipalloilija. Hän on ollut Belgradin pormestari 20. kesäkuuta 2022 lähtien.
Agents (albumi)

| Agents Agents |
| --- | --- | --- |

Studioalbumin tiedot
 Äänitetty : 1979–1980 Finnvox & LM-Studio 1979–1980
 Julkaistu: 1980
 Formaatti: LP
 Tuottaja(t): Atte Blom
 Kesto: 29.47
 Levymerkki: Johanna
Agentsin muut julkaisut
|   | Agents 1980 | Agents... Is Beat! 2008 |
Agents on suomalaisen Agentsin debyyttialbumi. Se julkaistiin vuonna 1980. Osa levyn kappaleista on instrumentaalimusiikkia, neljällä kappaleella on mukana laulusolisti Beat-Pete (oik. Pekka Rytkönen).
Kappaleet

Huuliharppupoika – 2.25
Agents boogie – 1.51
Green onions – 3.13 (Booker T. & the M.G.'s -cover)
Agents hyökkää – 1.56
Hully gully – 2.50 (The Olympics -cover)
Sydänsuruja (- Heartaches -) – 2.10 (säv. Hoffman)
Snake shake – 2.41 (säv. Powell)
Jätkän twist (- Jätkän humppa -) – 2.26 (säv. Melander)
Surujen kitara (- Johnny Guitar -) – 3.11 (säv. Young, san. Lee)
Aaveratsastajat (- (Ghost)riders in the sky -) – 2.16 (säv. Jones)
Tunnista toiseen (- Rock around the clock -) – 2.42 (Bill Haley & His Comets -cover)
Neljäs mies (- The third man theme -) – 2.05 (säv. Karas)
Kokoonpano

Esa Pulliainen – kitara
Hans Etholén – kitara, huuliharppu
Kai Pulliainen – basso
Jukka Ollila – urut, piano
Juha Takanen – rummut, perkussiot
Beat-Pete – laulu (kappaleet "Agents boogie", "Agents hyökkää", "Hully gully" ja "Aaveratsastajat")
Örjan

| Örjan |
| --- | --- |
Nimipäivä:   
– suomenkielinen:  –
– ruotsinkielinen:  23. huhtikuuta
– ortodoksinen:  –
Muunnelmia:  Göran, Jöran, Jörn
Vastineita eri kielissä:  Ørjan, Jüri, Juri, Jürgen, George, Georges, Yrjö, Jorge
Nimen alkuperä:  Georgios, maanviljelijä
Infobox OKNimi-testi OK: 
Örjan, Norjassa ja Tanskassa Ørjan, on skandinaavinen miehen etunimi. Kummassakin kirjoitusasussaan nimi on jo keskiajalla syntynyt muunnos nimestä Jurian, joka taas on vanha alasaksalainen muunnos alun perin kreikkalaisperäisestä nimestä Georgios (kreik. Γεώργιος). Kreikan kielen sana georgios merkitsee maanviljelijää, mutta suosituksi nimen monine eri maissa ja eri kielissä käytettyine muunnelmineen on tehnyt varsinkin varhaiskristillisenä aikana marttyyrikuoleman kärsinyt Pyhä Yrjö.
Suomessa nimi Örjan annettiin vuosien 1940 ja 1999 välisenä aikana 48 henkilölle. Ennen vuotta 1940 jai vuoden 2000 jälkeen syntyneitä Örjan-nimisiä on vain muutama. Harvinaisuudestaan huolimatta nimi on esiintyy kuitenkin suomenruotsalaisessa kalenterissa, jonka mukaan Örjanin nimipivä on 23. huhtikuuta, Pyhän Yrjön perinteisenä muistopäivänä, jolle on sekä suomen- että ruotsinkielisessä kalenterissa sijoitettu muutkin samaa alkuperää olevat nimet. Muoto Örjan lisättiin suomenruotsalaiseen kalenteriin vuonna 1973.
Tunnettuja Örjan- ja Ørjan-nimisiä

Örjan Atterberg (1943–1963), ruotsalainen autourheilija
Ørjan Hartveit (s. 1982), norjalainen ooppera- ja konserttilaulaja
Örjan Kihlström (s. 1962), ruotsalainen raviohjastaja ja -valmentaja
Ørjan Nyland (s. 1990), norjalainen jalkapalloilija
Örjan Ramberg (s. 1948), ruotsalainen näyttelijä
Örjan Sandler (s. 1940), ruotsalainen pikaluistelija
Ammar Belhani

| Henkilötiedot |
| --- | --- | --- |
Syntymäaika: 27. lokakuuta 1971 (ikä 52)
Syntymäpaikka: Aïn El Kebira, Algeria
Pelipaikka: Maalivahti
Pituus: 183 senttimetriä
Seura
Seura: AS Khroub
Pelinumero: 22
Seurat
| Vuodet | Seura | O (M) |
| 1990–2005 2005–2006 2006–2007 2007– | ES Sétif CS Constantine ES Sétif AS Khroub |  30 (0) 2 (0) 60 (0) |
Maajoukkue
| 2000–2001 |  Algeria | 2 (0) |
 Seurajoukkueuran tilastot kattavat vain kansalliset sarjat.
Ammar Belhani (s. 27. lokakuuta 1971 Aïn El Kebira) on algerialainen jalkapallomaalivahti, joka edustaa Algerian pääsarjassa pelaavaa AS Khroubia.
Maajoukkueura

Belhani on pelannut Algerian maajoukkueessa kaksi ottelua. Ensimmäisen maaottelunsa Belhani pelasi Romaniaa vastaan 5. joulukuuta 2000.
World of TRE

| World of Tre Oy Ltd |
| --- | --- |
Yritysmuoto:  osakeyhtiö
Perustettu:  2016
Perustaja:  Tanja Sipilä Lasse Laine Teemu Suviala
Lakkautettu:  2020 (konkurssi)
Toimitusjohtaja:  Tanja Sipilä
Puheenjohtaja:  Jenni Rosiina von Veh
Kotipaikka:  Salo
Toiminta-alue:  koko maailma
Toimiala:  tukku- ja vähittäiskauppa
Tuotteet:  muotoilu, elämäntyyli
Liikevaihto:  1 milj. € (2017)
Tilikauden tulos:  –0,2 milj. € (2017)
Henkilöstö:  12
Omistaja:  Tanja Sipilä Lasse Laine Teemu Suviala Flow Festival Oy
Kotisivu:  www.worldoftre.com
Infobox OKVirheellinen NIMI-arvo: 
World of TRE oli suomalainen yritys, joka vei pohjoismaista muotoilua ja elämäntyyliä kansainvälisille markkinoille. TRE sanoi tuotteidensa edustavan hyvää suunnittelua, laatua, kauneutta ja läpinäkyvyyttä. TRE edusti yli 500 tuotemerkkiä..
Vuonna 2016 perustettu yritys ajautui velkasaaneeraukseen vuonna 2019 ja konkurssiin kesäkuussa 2020.
Historia

World of TREn perustivat muotoilualan ammattilaiset Tanja Sipilä, Lasse Laine ja Teemu Suviala. Vuonna 2017 omistajaksi tuli myös Flow Festival Oy. Perustajakolmikon lisäksi nimi World of TRE pyrki kuvastamaan myös tekijöiden, asiakkaiden ja kaupan yhteisöä. Design of TREn esikuvia olivat Pariisin Colette, Milanon 10 Corso Como ja Lontoon Dover Street Market.
Tanja Sipilä työskenteli aiemmin Design Forum Finlandin vuonna 2014 lakkautetun myymälän vetäjänä. World of TRE syntyi tavallaan jatkamaan Design Forum Shopin työtä, suomalaisen muotoilun kansainvälistä myynninedistämistä, uudenlaisin keinoin. Teemu Suviala on Facebookin luova johtaja, joka on aiemmin työskennellyt muun muassa Wolff Olinsilla Lontoossa ja Collins-bränditoimistossa New Yorkissa. Lisäksi hän omistaa yhdessä Antti Hinkulan kanssa perustaman luovan toimiston Kokoro & Moin.
Myymälät

TREn myymälä Mikonkadulla Helsingissä avattiin elokuussa 2016. Sen lisäksi yrityksellä oli liikkeet Forumissa ja Mall of Triplassa. Kesällä 2018 Väinämöisen Linnaan Aleksanterinkadulla avautui matkailijoille suunnattu TRE Salon, joka toimii ennakkovarauksilla. TRE Salonin kuratoidussa kokoelmassa oli vaihtuva valikoima taidetta ja designia suomalaisilta suunnittelijoilta ja taiteilijoilta.
Vuosina 2016 ja 2017 yrityksellä oli pop-up-kauppa Helsinki-Vantaan lentoasemalla. Lisäksi yrityksellä oli vuosittainen joulumarketti TRE Christmas Market Aleksanterinkadun WTC-rakennuksessa sekä Forumissa.
Joukkorahoituskampanjan avulla World of TREn kansainvälistyminen alkoi Aasiasta vuoden 2017 lopulla. Yrityksellä oli Etelä-Koreassa tytäryhtiö ja useita pop-up kauppoja sekä yhteistyötä useiden eri online-alustojen kanssa. Syksyllä 2018 Japanin Hannōssa sijaitsevaan Muumi-puistoon avautui TREn kauppa.
Verkossa World of TRE palveli asiakkaita omassa verkkokaupassa.
Myymälät > Kaupat ja tapahtumat:

TRE Store
TRE Tripla
TRE Forum
TRE Salon
Verkkokauppa www.worldoftre.com
TRE Christmas Market 2016, 2017, 2018, 2019
TRE pop-up, Helsinki Vantaan Lentoasema
TRE Red, Habitare 2016
TRE x HDW, Kaapelitehdas
Yhteistyökumppanit

World of TRE teki yhteistyötä muun muassa Helsinki Design Weekin ja Habitaren kanssa. Sen tiloissa järjestettiin usein tapahtumia. TREn myymälässä olivat Frantsilan Scent Lab ja Michelin-kokki Jouni Toivasen ravintola Wild. Tre suunnitteli Helsingissä järjestettävän Flow Festivalin vaatemalliston. TREn vuoden 2016 pop-up-joulumarketille suunniteltu lehti ja lahjapaperi voittivat Grafian Vuoden huiput-muotoilukilpailussa hopeahuippu-palkinnon .
Yhteistyökumppanit > Muut yhteistyökumppanit

Flow Festival, Helsingin kaupunki, Reaktor, Grafia, Olivia Klein, Frantsila Cosmetics, Helsinki Design Week, Juni Communications, Lenovo, Kulmalaselvennä, Finlandia Vodka, American Express, Whitetail, Klaus Haapaniemi Giants, Teemu Järvi, Helsinki New, Fullsteam, Brother Christmas, Habitare, Viking Line, Helsinki Contemporary, SuoMu.
Myymälä Helsingin Mikonkatu 6:ssa.
Myymälä sisältä.
Yrjö Tapper

Yrjö Tapper (19. elokuuta 1932 Saarijärvi – 29. joulukuuta 2014 Tampere) oli suomalainen lavastaja. Hän syntyi Aino (o.s. Virta, 1899–1982) ja Vihtori (1897–1970) Tapperin neljäntenä lapsena. Hänen veljiään olivat Marko (myöhemmin kirjailija Marko Tapio, 1924–1973), Harri (kirjailija, 1929–2012) ja Kain (kuvanveistäjä, 1930–2004).
Ennen lavastajanuraansa Tapper työskenteli muun muassa uitto- ja metsätyömiehenä sekä opettajana Saarijärven Konttimäen kansakoulussa 1953–1954. Kirjailija Harri Tapperin mukaan Yrjö oli veljeksistä urheilijana monipuolisin. Hän voitti piirimestaruuksia muun muassa maastojuoksussa ja hiihdossa. Toisin kuin muut veljekset, Yrjö oli myös mäkimies, voittaen SM-pronssia yhdistetyssä 20-vuotiaiden sarjassa. Muita Yrjö Tapperin urheilulajeja olivat pesäpallo ja soutu.
Opinnot

Taideteollinen oppilaitos, 1955–1958
Suomen Teatterikoulu, lavastajalinja, 1959–1960
Työt

Lavastajan apulainen, Göteborgin kaupunginteatteri,1960–1962
Lavastaja, Tampereen Teatteri, 1962–1967
Lavastaja, Suomen Kansallisteatteri, 1967–1970
Lavastaja, Porin Teatteri, 1970–1973
Lavastaja, Tampereen Teatteri, 1973–1994
Palkinnot

Tampereen teatterikesän palkinto lavastuksesta Lauri Kokkosen näytelmään Ruskie neitsyt, 1986
Aiheesta muualla

Yrjö Tapperin muistokirjoitus Helsingin Sanomissa (Arkistoitu – Internet Archive)
Östra Finland

Östra Finland tarkoittaa seuraavia asioita:
Östra Finland, Itä-Suomen ruotsinkielinen nimitys
Östra Finland, Viipurissa vuosina 1875–1899 ilmestynyt sanomalehti
Östra Finland, Viipurissa vuosina 1905–1910 ilmestynyt sanomalehti
Östra Finlands Nation, Helsingin yliopistossa toimiva ruotsinkielinen osakunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Östra Finland”, voi hakea sivunnimihaulla, laajalla sivunnimihaulla tai tekstihaulla.
Alkaliparisto

Erilaisia alkaliparistoja.
Alkaliparistot ovat paristoja, jotka kehittävät energiaa sinkin ja mangaanidioksidin (MnO2) välisissä reaktioissa.
Alkaliparistoissa anodi on tehty sinkkijauheesta ja katodi mangaanidioksidista. Alkaliparistot käyttävät elektrolyyttinä kaliumhydroksidiä (KOH), missä ne eroavat sinkki-hiili-paristoista, jotka käyttävät joko ammoniumkloridia tai sinkkikloridia. Puolireaktiot ovat:
ja
Alkaliparisto, jossa havaittavissa kaliumhydroksidivuotoa.
Ajan myötä alkaliparistot ovat alttiita vuotamaan emäksistä kaliumhydroksidia, joka saattaa aiheuttaa hengitys-, silmä- tai ihoärsytystä. Vuotoja voidaan estää laittamalla yhteen laitteeseen vain saman tyypin paristoja, vaihtamalla kaikki paristot samaan aikaan ja poistamalla ne laitteista varastoinnin ajaksi.
Yhdysvaltain maavoimat

| Yhdysvaltain maavoimat United States Army |
| --- | --- |
 Tunnus
Toiminnassa:  14. kesäkuuta 1775–
Valtio:  Yhdysvallat
Aselajit:  maavoimat
Osa joukkoa:  Yhdysvaltain asevoimat
Koko:  1 018 000 univormussa 330 000 siviiliä
Tukikohta:  Pentagon
Kalusto:  luettelo
Yhdysvaltain maavoimat (United States Army) on yksi kuudesta Yhdysvaltain asevoimien puolustushaarasta.
Historia

Yhdysvaltain ensimmäisen presidentin George Washingtonin katsotaan perustaneen Yhdysvaltain maavoimat. Sen välitön edeltäjä oli puolisotilaallinen Minute Men -vastarintaliike, jonka jäsenten piti järjestön nimen mukaisesti olla minuutin lähtövalmiudessa hälytyksen tullessa. Ensimmäisen sotansa Yhdysvaltain maavoimat kävi itsenäisyyden puolesta brittien "punatakkeja" vastaan 1775–1776. Lopullisen voittonsa se sai ranskalaisten avustuksella.
Myöhemmin Yhdysvaltain maavoimat oli mukana niin sanotuissa intiaanisodissa, joissa intiaanit pakotettiin luovuttamaan alueensa valkoisille siirtolaisille. Yhdysvaltain maavoimien tunnetuimpia upseereita on temperamenttinen George Armstrong Custer, joka johti 7. ratsuväkiprikaatinsa itsemurhaksi osoittautuneeseen hyökkäykseen yhdistyneiden heimojen leiriä vastaan Little Bighornissa.
Ensimmäisessä maailmansodassa Yhdysvaltain maavoimien divisioonat käänsivät sodan painopisteen ympärysvaltojen voitoksi saksalaisia vastaan vuonna 1917. Ympärysvallat saattoivat tällöin pelkällä lukumäärällään saattaa saksalaisten taktiikan kaaokseen: operaatioihin kuului harhautushyökkäyksiä, pieniä saarrostuksia ja laajoja kiertoliikkeitä.
Toisessa maailmansodassa Yhdysvaltain maavoimat kävi kahta sotaa samanaikaisesti ja sen käytössä oli suunnattomat resurssit. Se menestyi vahvan ilma-aseen tukemana.
Korean ja Vietnamin sodissa toisen maailmansodan taktiikkaan pitäytynyt Yhdysvaltain maavoimat oli vaikeuksissa vastapuolen harrastamaa sissisotataktiikkaa vastaan. Vietnamin sota oli ensimmäinen niin sanottu epäsymmetrinen sota, jossa pieni ja vaikeasti havaittava vihollinen saattoi kätkeytyä siviiliväestön joukkoon iskien vain siellä, missä se oli sille edullisinta.
Persianlahden sodassa Irakin valloittaman Kuwaitin itsenäisyyden palauttamiseksi käydyissä sotatoimissa maahyökkäystä edelsi useiden viikkojen ilmasodankäynti. Maahyökkäyksessä päävastuu oli maavoimilla, mutta myös merijalkaväenjoukkoja osallistui taisteluihin.
Koostumus ja komentoketju

Yhdysvaltain maavoimissa palvelee noin 471 000 sotilasta eli se on Yhdysvaltojen henkilöstöltään suurin puolustushaara. Yhdysvalloissa ei ole yleistä asevelvollisuutta vaan ammattiarmeija. Maavoimat jakautuu ammattiarmeijaan (Regular Army), reserveihin (Army Reserve) ja osavaltiohallintojen alaisiin kansalliskaartin yksiköihin (National Guard), jotka tarvittaessa voidaan liittää myös tavallisiin joukkoihin. Maavoimilla on useita erikoisjoukkoja, kuten Delta Force.
Yhdysvaltain maavoimien komentoketju:
armeija (2–5 armeijakuntaa) ~ kenraali
armeijakunta (2–5 divisioonaa) ~ kenraaliluutnantti
divisioona (3 prikaatia, 10 000–18 000 sotilasta) ~ kenraalimajuri
prikaati (3 tai yli 3 pataljoonaa, 3 000–5 000 sotilasta) ~ eversti
pataljoona (3–5 komppaniaa, 500–900 sotilasta) ~ everstiluutnantti
komppania (3–4 joukkuetta, 100–200 sotilasta) ~ kapteeni
joukkue (3–4 ryhmää, 16–40 sotilasta) ~ luutnantti
ryhmä (4–10 sotilasta) ~ ylikersantti
Tehtävät

Maavoimien päätehtävänä on Yhdysvaltojen suojaaminen, kun merijalkaväen tehtävänä on suorittaa mm. maihinnousut. Kuitenkin maavoimilla on joukkoja ympäri maailman. Vaikka merijalkaväki on ensisijainen joukko, maavoimat ovat osallistuneet useisiin sotiin ulkomailla.
Aiheesta muualla

Wikimedia Commonsissa on kuvia tai muita tiedostoja aiheesta .
Alistair Smythe

| Alistair Smythe |
| --- | --- |
 Alistair Smythe Lopullisena Hämähäkintappajana
Luoja(t):  Louise Simonson   Mary Wilshire
Kustantamo:  Marvel
Ensiesiintyminen:  Amazing Spider-Man Annual 19
Henkilötiedot
Oikea nimi:  Alistair Alphonso Smythe
Status:  huostassa
Ryhmäsidokset:  ei ole
Edelliset ryhmäsidokset:  Kingpin
Henkilöllisyydet:  Lopullinen tappaja
Suhteet
Sukulaiset:  Spencer Smythe (isä, kuollut)
Alistair Smythe on kuvitteellinen rikollinen Marvel Comicsin sarjakuvissa. Hän on Hämähäkkimiehen vihollinen. Yhdessä vaiheessa Alistair oli pyörätuolissa, mutta myöhemmin hän sai mahdollisuuden kävellä muututtuaan, mitä hän itse kutsuu, Lopulliseksi tappajaksi.
Alistair Smythe muissa medioissa

Alistair Smythe esiintyi useasti Hämähäkkimies-animaatiosarjassa. Hänen isänsä oli palkattu tuhoamaan Hämähäkkimies, Norman Osbornin toimiessa rahoittajana (joka työskenteli Kingpinin liikekumppanina), hänen isänsä epäonnistui ja hänen luultiin kuolleen laboratorionin räjähdyksessä, josta Alistair syytti mm. Hämähäkkimiestä. Kingpin palkkasi Alistairin rakentamaan lisää tappajarobotteja tuhoamaan Hämähäkkimies, mutta hän epäonnistui isänsä tavoin ja oli siitä lähtien Kingpinin apulaisena.
Suunnilleen sarjan puolessavälissä Kingpin kyllästyi Alistairin jatkuviin epäonnistumisiin ja muutti tästä Dr. Herbet Landonin avustuksella Lopullisen tappajan tuhoamaan Hämähäkkimies (Landon siirtyi Alistairin tilalle Kingpinin avustajana).
Alistair kuitenkin syytti edelleen Normania ja Hämähäkkimiestä isänsä "kuolemasta" ja kidnappasi Normanin ja vei hänet Kingpinin piilopaikkaan Hämähäkkimiehen seuratessa. Hämähäkkimiehen ansiosta hän sai kuitenkin selville, että hänen isänsä oli elossa, mutta syväjäädytettynä Kingpinin tietäessä asian. Alistair pakeni isänsä syväjäädytetyn ruumiin kanssa kun Hämähäkkimies sotki Kingpinin suunnitelmat jälleen kerran.
Alistair siirtyi Silvermanin palvelukseen, jotta hän saisi isänsä taas eloon ja pysyikin hänen palveluksessaan sarjan loppuun asti, eikä saanut isäänsä herätetyä.
Alistair esiintyi myös sarjan finaalijaksoissa toisessa maailmassa jälleen Kingpinin apulaisena, mutta ei pärjännyt monien maailmojen Hämähäkkimiehille ja hänen arvellaan kuolleen Kingpinin päämajan räjähdyksessä. 
Alistair Smythin äänenä oli Maxwell Caulfield.
Jaksot, jossa Alistair sarjassa esiintyi:
3 Tappajarobotti
4 Tappajarobottien paluu
7 Avaruuden asukas 1/3
8 Avaruuden asukas 2/3
11 Menninkäinen 1/2
12 Menninkäinen 2/2
14 Kavala kuusikko 1/2
15 Kavala kuusikko 2/2
17 Hämähäkkimutantti
18 Mutanttien kosto
24 Aikakivi
25 Ajan hammas
34 Mies ilman pelkoa
35 Lopullinen tappaja (muutetaan Lopullisesti tappajaksi)
46 Partners (ensimmäinen jakso, jossa Smythe esiintyy ilman Kingpiniä)
53 Häät
60 Vesimiehen paluu 2/2
61–63 Salatut sodat
64 Minä todella, todella vihaan klooneja (toisen maailman Alistair Smythe)
65 Jäähyväiset, Hämähäkkimies (toisen maailman Alistair Smythe)
Alistai Smythen rakentaman Hämähäkintappaja Hämähäkkimiehen animaatiosarjassa.
Alistair Smythin rakentama Mega-Slayer Hämähäkkimiehen animaatiosarjassa
Alister McRae

| Alister McRae |
| --- | --- |

Henkilötiedot
Syntynyt: 20. joulukuuta 1970 (ikä 53) Lanark, Lanarkshire, Skotlanti
Kansalaisuus:   Britannia
WRC-ura
Aktiivivuodet:  1992–2006
Kartanlukija(t):   David Senior  Gordon Noble  Chris Patterson  Erin Kyle  William Hayes
Entiset tallit:  Volkswagen, Subaru, Hyundai  Mitsubishi
Kilpailuja:  76
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  5
MM-pisteitä:  0
Ensimmäinen kilpailu:  Walesin ralli 1992
Viimeinen kilpailu:  Walesin ralli 2006
Aiheesta muualla
www.alistermcrae.com
Alister McRae (s. 20. joulukuuta 1970 Lanark) on skotlantilainen aktiiviuransa lopettanut rallikuljettaja. Hän on ajanut rallin MM-sarjaa muun muassa Hyundain ja Mitsubishin tehdastalleissa ja N-ryhmän MM-sarjassa. Hänen isoveljensä oli maailmanmestari Colin McRae.
Vuosina 2009-2011 Alister McRae ajoi Aasian-Tyynenmeren rallisarjaa Protonin tehdaskuljettajana tallikaverinaan Chris Atkinson.  Vuonna 2015 McRae ajoi kuusi osakilpailua Kiinan rallisarjassa BAIC Saab Rally Teamin kuljettajana ja lopetti sen jälkeen aktiiviuransa. Vuodesta 2016 lähtien McRae on ajanut lähinnä näytöskilpailuissa, kuten esimerkiksi Goodwood Rally Showssa.
Aiheesta muualla

Tuloksia (Arkistoitu – Internet Archive)
Tietoa Alister McRaesta (Arkistoitu – Internet Archive)
Östman

Östman on muun muassa seuraavien henkilöiden sukunimi:
Adina Östman (1895–1972), suomenruotsalainen uskonnollinen kirjailija
Arnold Östman (1939–2023), ruotsalainen kapellimestari
Gösta Östman, suomalainen jalkapalloilija
Kim Östman (s. 1978), suomalainen tutkija ja tietokirjailija
Peter Östman (s. 1961), suomalainen poliitikko (kristillisdemokraatit)
Richard Östman (s. 1992), suomalainen korkeushyppääjä
Thyra von Beetzen-Östman (1872–1954), ruotsalaissyntyinen naisasianainen ja ihmisoikeusaktivisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Zuavit

Ranskalaisia zuaveja Krimin sodassa, Aleksander Raczyńskin maalaus vuodelta 1858.
Zuavit, zuaavit (ransk. Zouaves, yks. Zouave) olivat tiettyjä kevyen jalkaväen rykmenttejä, jotka palvelivat Ranskan Pohjois-Afrikassa vuosina 1831–1962. Nimitys on ollut käytössä myös muiden maiden armeijoissa, ja zuaveiksi kutsuttiin joitakin Yhdysvaltain sisällissodan aikaisia vapaaehtoisyksikköjä ja mustia brasilialaisvapaaehtoisia Kolmoisliiton sodassa. Tunnusomaisinta näille yksiköille oli univormu, johon kuului lyhyt takki alhaalta avoimella etumuksella ja pussittavat housut (serouel) sekä usein leveitä kangasvöitä ja itämaisia päähineitä, kuten fetsejä.
Ranska värväsi ensimmäiset zuavi-pataljoonansa Zouaoua- tai Zwāwa-nimellä kutsutusta berberiheimosta Algeriassa 1831.
Zouaoua-heimon miehet olivat soturikansaa, ja heistä oli muodostettu yksikköjä jo sinä aikana, kun Osmanien valtakunta hallitsi Algeriaa.